CELEX: 32012R0597
Language: et
Date: 2012-07-05 00:00:00
Title: Komisjoni rakendusmäärus (EL) nr 597/2012, 5. juuli 2012 , millega muudetakse rakendusmäärust (EL) nr 540/2011 seoses toimeainete alumiiniumammooniumsulfaadi, rasva destilleerimisjääkide, lõhna abil toimivate taimse või loomse päritoluga repellentide / kalaõli ja uurea heakskiitmise tingimustega  EMPs kohaldatav tekst

6.7.2012   
            
            
               ET
            
            
               Euroopa Liidu Teataja
            
            
               L 176/54
            
         KOMISJONI RAKENDUSMÄÄRUS (EL) nr 597/2012,
   5. juuli 2012,
   millega muudetakse rakendusmäärust (EL) nr 540/2011 seoses toimeainete alumiiniumammooniumsulfaadi, rasva destilleerimisjääkide, lõhna abil toimivate taimse või loomse päritoluga repellentide / kalaõli ja uurea heakskiitmise tingimustega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõike 2 punkti c,
   ning arvestades järgmist:
   
               (1)
            
            
               Toimeained alumiiniumammooniumsulfaat, rasva destilleerimisjäägid, lõhna abil toimivad taimse või loomse päritoluga repellendid / kalaõli ja uurea kanti nõukogu direktiivi 91/414/EMÜ (2) I lisasse komisjoni direktiiviga 2008/127/EÜ (3) ning komisjoni 3. detsembri 2004. aasta määruse (EÜ) nr 2229/2004 (milles sätestatakse nõukogu direktiivi 91/414/EMÜ artikli 8 lõikes 2 osutatud tööprogrammi neljanda etapi täiendavad üksikasjalikud rakenduseeskirjad) (4) artikliga 24b ette nähtud korras. Pärast direktiivi 91/414/EMÜ asendamist määrusega (EÜ) nr 1107/2009 käsitatakse neid aineid kõnealuse määruse kohaselt heakskiidetuna ning need on loetletud komisjoni 25. mai 2011. aasta rakendusmääruse (EL) nr 540/2011 (millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga) (5) lisa A osas.
            
         
               (2)
            
            
               Vastavalt määruse (EÜ) nr 2229/2004 artiklile 25a esitas Euroopa Toiduohutusamet (edaspidi „toiduohutusamet”) 6. detsembril 2011 komisjonile oma arvamuse alumiiniumammooniumsulfaadi (6) ning 16. detsembril 2011 rasva destilleerimisjääkide, (7) lõhna abil toimivate taimse või loomse päritoluga repellentide / kalaõli (8) ja uurea (9) läbivaatamisaruannete eelnõude kohta. Liikmesriigid ja komisjon vaatasid läbivaatamisaruande eelnõud ja toiduohutusameti arvamuse alalises toiduahela ja loomatervishoiu komitees läbi ning 1. juunil 2012 vormistati need komisjoni läbivaatamisaruannetena toimeainete alumiiniumammooniumsulfaadi, rasva destilleerimisjääkide, lõhna abil toimivate taimse või loomse päritoluga repellentide / kalaõli ja uurea kohta.
            
         
               (3)
            
            
               Toiduohutusamet andis teavitajatele teada oma arvamusest toimeainete alumiiniumammooniumsulfaadi, rasva destilleerimisjääkide, lõhna abil toimivate taimse või loomse päritoluga repellentide / kalaõli ja uurea kohta ning komisjon palus neil esitada oma märkused läbivaatamisaruannete kohta.
            
         
               (4)
            
            
               Kinnitatakse, et toimeaineid alumiiniumammooniumsulfaati, rasva destilleerimisjääke, lõhna abil toimivaid taimse või loomse päritoluga repellente / kalaõli ja uureat tuleb käsitada määruse (EÜ) nr 1170/2009 alusel heakskiidetuna.
            
         
               (5)
            
            
               Vastavalt määruse (EÜ) nr 1107/2009 artikli 13 lõikele 2 koostoimes artikliga 6 ning arvestades teaduse ja tehnika arengut on vaja muuta toimeainete alumiiniumammooniumsulfaadi, rasva destilleerimisjääkide, lõhna abil toimivate taimse või loomse päritoluga repellentide / kalaõli ja uurea heakskiitmise tingimusi. Eelkõige on asjakohane nõuda täiendavat kinnitavat teavet nende toimeainete kohta. Samal ajal tuleks teha ka teatavaid tehnilist laadi kohandusi, nimelt asendada toimeaine nimetus „lõhna abil toimivad taimse või loomse päritoluga repellendid / kalaõli” nimetusega „kalaõli” ja ingliskeelne nimetus „fat destilation residues” nimetusega „fat distillation residues”. Seetõttu tuleks rakendusmääruse (EL) nr 540/2011 lisa vastavalt muuta.
            
         
               (6)
            
            
               Enne käesoleva määruse rakendamist tuleks liikmesriikidele, teavitajatele ja taimekaitsevahendite lubade omanikele anda piisavalt aega selleks, et nad saaksid heakskiitmise tingimuste muudatustest tulenevate nõuete täitmiseks valmistuda.
            
         
               (7)
            
            
               Käesoleva määrusega ette nähtud meetmed on kooskõlas alalise toiduahela ja loomatervishoiu komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 540/2011 lisa A osa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. novembrist 2012.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. juuli 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 309, 24.11.2009, lk 1.
   
      (2)  EÜT L 230, 19.8.1991, lk 1.
   
      (3)  ELT L 344, 20.12.2008, lk 89.
   
      (4)  ELT L 379, 24.12.2004, lk 13.
   
      (5)  ELT L 153, 11.6.2011, lk 1.
   
      (6)  Conclusion on the peer review of the pesticide risk assessment of the active substance aluminium ammonium sulfate, EFSA Journal 2012;10(3):2491. Kättesaadav internetis: www.efsa.europa.eu/efsajournal.htm
   
      (7)  Conclusion on the peer review of the pesticide risk assessment of the active substance fat distillation residues, EFSA Journal 2012;10(2):2519. Kättesaadav internetis: www.efsa.europa.eu/efsajournal.htm.
   
      (8)  Conclusion on the peer review of the pesticide risk assessment of the active substance fish oil, EFSA Journal 2012;10(2):2546. Kättesaadav internetis: www.efsa.europa.eu/efsajournal.htm
   
      (9)  Conclusion on the peer review of the pesticide risk assessment of the active substance urea, EFSA Journal 2012;10(1):2523. Kättesaadav internetis: www.efsa.europa.eu/efsajournal.htm
   
      LISA
      Rakendusmääruse (EL) nr 540/2011 lisa A osa muudetakse järgmiselt:
      
                  1)
               
               
                  Rida 219 toimeaine alumiiniumammooniumsulfaadi kohta asendatakse järgmisega:
                  
                              Number
                           
                           
                              Üldnimetus, tunnuskoodid
                           
                           
                              IUPACi nimetus
                           
                           
                              Puhtus (1)
                              
                           
                           
                              Heakskiitmine
                           
                           
                              Heakskiitmise aegumine
                           
                           
                              Erisätted
                           
                        
                              „219
                           
                           
                              Alumiiniumammooniumsulfaat
                              CASi nr 7784-26-1 (dodekahüdraat), 7784-25-0 (veevaba)
                              CIPACi nr 840
                           
                           
                              Alumiiniumammooniumsulfaat
                           
                           
                              ≥ 960 g/kg (dodekahüdraatvormis)
                              ≥ 502 g/kg (veevaba)
                           
                           
                              1. september 2009
                           
                           
                              31. august 2019
                           
                           
                              A   OSA
                              Lubatakse kasutada ainult repellendina.
                              B   OSA
                              Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse alalises toiduahela ja loomatervishoiu komitees 1. juunil 2012 alumiiniumammooniumsulfaadi kohta koostatud hindamisaruande (SANCO/2985/2008) järeldusi, eelkõige selle I ja II liidet.
                              Vajaduse korral hõlmavad loa väljaandmise tingimused meetmeid riskide vähendamiseks.
                              Teavitaja peab esitama kinnitava teabe järgmiste punktide kohta:
                              
                                          a)
                                       
                                       
                                          alumiiniumammooniumsulfaadi transformatsiooni/dissotsiatsiooni keskkonnamõju,
                                       
                                    
                                          b)
                                       
                                       
                                          ohtlik kõrvalmõju maismaaorganismidele, mis ei ole selgroogsed ja veeorganismid.
                                       
                                    Teave tuleb esitada liikmesriikidele, komisjonile ja toiduohutusametile 1. jaanuariks 2016.”
                           
                        
            
                  2)
               
               
                  Rida 229 toimeaine rasva destilleerimisjääkide kohta asendatakse järgmisega:
                  
                              Number
                           
                           
                              Üldnimetus, tunnuskoodid
                           
                           
                              IUPACi nimetus
                           
                           
                              Puhtus (2)
                              
                           
                           
                              Heakskiitmine
                           
                           
                              Heakskiitmise aegumine
                           
                           
                              Erisätted
                           
                        
                              „229
                           
                           
                              Rasva destilleerimisjäägid
                              CASi nr: määramata
                              CIPACi nr 915
                           
                           
                              Ei ole saadaval
                           
                           
                              ≥ 40 % lõhustatud rasvhapetest
                              Asjakohane lisand: Ni, maksimaalselt 200 mg/kg
                           
                           
                              1. september 2009
                           
                           
                              31. august 2019
                           
                           
                              A   OSA
                              Lubatakse kasutada ainult repellendina. Loomset päritolu rasva destilleerimisjäägid peavad vastama määruse (EÜ) nr 1069/2009 ja komisjoni määruse (EL) nr 142/2011 (ELT L 54, 26.2.2011, lk 1) nõuetele.
                              B   OSA
                              Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse toiduahela ja loomatervishoiu alalises komitees toimeaine rasva destilleerimisjääkide kohta 1. juunil 2012 vormistatud järeldusi, mis on esitatud muudetud läbivaatamisaruandes (SANCO/2610/2008), eelkõige selle aruande I ja II liidet.
                              Vajaduse korral hõlmavad loa väljaandmise tingimused meetmeid riskide vähendamiseks.
                              Teavitaja esitab kinnitava teabe tehnilise materjali üksikasjadest ning analüüsi lisandite ja mürgiste saasteainete esinemise maksimummäära kohta. Teave tuleb esitada liikmesriikidele, komisjonile ja toiduohutusametile 1. maiks 2013.”
                           
                        
            
                  3)
               
               
                  Rida 248 toimeaine „lõhna abil toimivad taimse või loomse päritoluga repellendid / kalaõli” kohta asendatakse järgmisega:
                  
                              Number
                           
                           
                              Üldnimetus, tunnuskoodid
                           
                           
                              IUPACi nimetus
                           
                           
                              Puhtus (3)
                              
                           
                           
                              Heakskiitmine
                           
                           
                              Heakskiitmise aegumine
                           
                           
                              Erisätted
                           
                        
                              „248
                           
                           
                              Kalaõli
                              CASi nr 100085-40-3
                              CIPACi nr 918
                           
                           
                              Kalaõli
                           
                           
                              ≥ 99 %
                              Asjakohane lisand
                              
                                           
                                       
                                       
                                          Dioksiin, kuni 6 pg/kg loomasöödas
                                       
                                    
                                           
                                       
                                       
                                          Hg, kuni 0,5 mg/kg kalast saadud söödas ja muudes mereandidest saadud toodetes
                                       
                                    
                                           
                                       
                                       
                                          Cd, kuni 2 mg/kg loomset päritolu söödas, v.a lemmikloomatoit
                                       
                                    
                                           
                                       
                                       
                                          Pb kuni 10 mg/kg
                                       
                                    
                                           
                                       
                                       
                                          PCB, kuni 5 mg/kg
                                       
                                    
                           
                              1. september 2009
                           
                           
                              31. august 2019
                           
                           
                              A   OSA
                              Lubatakse kasutada ainult repellendina. Kalaõli peab vastama määruse (EÜ) nr 1069/2009 ja määruse (EL) nr 142/2011 nõuetele.
                              B   OSA
                              Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse alalises toiduahela ja loomatervishoiu komitees 1. juunil 2012 kalaõli kohta koostatud hindamisaruande (SANCO/2629/2008) järeldusi, eelkõige selle I ja II liidet.
                              Vajaduse korral hõlmavad loa väljaandmise tingimused meetmeid riskide vähendamiseks.
                              Teavitaja esitab kinnitava teabe tehnilise materjali üksikasjadest ning analüüsi lisandite ja mürgiste saasteainete esinemise maksimummäära kohta. Teave tuleb esitada liikmesriikidele, komisjonile ja toiduohutusametile 1. maiks 2013.”
                           
                        
            
                  4)
               
               
                  Rida 257 toimeaine uurea kohta asendatakse järgmisega:
                  
                              Number
                           
                           
                              Üldnimetus, tunnuskoodid
                           
                           
                              IUPACi nimetus
                           
                           
                              Puhtus (4)
                              
                           
                           
                              Heakskiitmine
                           
                           
                              Heakskiitmise aegumine
                           
                           
                              Erisätted
                           
                        
                              „257
                           
                           
                              Uurea
                              CASi nr 57-13-6
                              CIPACi nr 913
                           
                           
                              Uurea
                           
                           
                              ≥ 98 massiprotsenti
                           
                           
                              1. september 2009
                           
                           
                              31. august 2019
                           
                           
                              A   OSA
                              Lubatakse kasutada ainult atraktandina ja fungitsiidina.
                              B   OSA
                              Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse alalises toiduahela ja loomatervishoiu komitees 1. juunil 2012 uurea kohta koostatud hindamisaruande (SANCO/2637/2008) järeldusi, eelkõige selle I ja II liidet.
                              Vajaduse korral hõlmavad loa väljaandmise tingimused meetmeid riskide vähendamiseks.
                              Teavitaja peab esitama kinnitava teabe järgmiste punktide kohta:
                              
                                          a)
                                       
                                       
                                          uurea ja lisandi biureedi analüüsimise meetod,
                                       
                                    
                                          b)
                                       
                                       
                                          ohtlik mõju kasutajatele, töötajatele ja kõrvalseisjatele.
                                       
                                    Punktis a nõutud teave esitatakse liikmesriikidele, komisjonile ja toiduohutusametile 1. maiks 2013 ja punktis b nõutud teave 1. jaanuariks 2016.”
                           
                        
            
         (1)  Täiendavad andmed toimeainete identifitseerimiseks ja määratlemiseks on esitatud läbivaatamisaruandes.
      
         (2)  Täiendavad andmed toimeainete identifitseerimiseks ja määratlemiseks on esitatud läbivaatamisaruandes.
      
         (3)  Täiendavad andmed toimeainete identifitseerimiseks ja määratlemiseks on esitatud läbivaatamisaruandes.
      
         (4)  Täiendavad andmed toimeainete identifitseerimiseks ja määratlemiseks on esitatud läbivaatamisaruandes.